Les persones afeutaes pueden manifestar un ampliu númberu de síntomes, pero varien enforma d'unes a otres, tantu nel tipu de síntomes como nel so grau. En principiu, pueden clasificase según la zona del sistema nerviosu afeutada en: derivaos del dañu al nerviu ópticu, derivaos del dañu al migollu espinal (en concretu, los relativos a la movilidá son d'esti tipu) y derivaos del dañu al celebru.